Mutual Fund Society
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....แฟมิลี่ โนฮาว
สังคมกองทุนรวม ประจำวันศุกร์ที่ 30 ก.ค. 2553 ขอแวบเข้าไปดูตลาดหุ้นกันก่อน ก็เห็นวอลุมพุ่งขึ้นมาซะน่าตกใจ ขนาด 34 หมื่นล้านบาทต่อวัน จะว่าเป็นเม็ดเงินนักลงทุนต่างชาติ ก็มีส่วนอยู่บ้าง...l...แต่จริงๆ แล้วน่าจะเป็นตัวเลขของนักลงทุนรายย่อยในบ้านเรามากกว่า เพราะนับแต่ต้นเดือนมาถึงวันที่ 28 ก.ค. ก็มีมูลค่าเทรด 66.14% ขณะที่นักลงทุนต่างชาติเทรดไปแค่ 16.18% เท่านั้น...l...ตัวเลขนี้คงบอกทิศทางการเคลื่อนไหวของดัชนีได้เป็นอย่างดี...l...แม้ต่างชาติตอนนี้จะเริ่มเอาเงินเข้ามาเทรดกันมากขึ้น แต่ก็ยังถือว่าน้อยกว่าเมื่อก่อน และน้อยกว่าที่เอาเข้าไปลงทุนในประเทศอื่นๆ ในภูมิภาคนี้ ...l...ดูง่ายๆ ตั้งแต่ต้นปีก็ยังคงเป็นผู้ขายสุทธิ 11,958 ล้านบาท...l...แม้ผลดำเนินงานของ บจ. ที่ประกาศออกมา ทั้งกลุ่มแบงก์ หุ้น ปตท.สผ. และปูนใหญ่ ล้วนออกมาดีเกินคาด...l...แถมอีกข่าวดีที่กระทรวงการคลังออกมาคาดว่าเศรษฐกิจไทยไตรมาส 2 จะขยายตัวได้ถึง 8% จากที่ไตรมาสแรกขยายตัวได้ 12% และไตรมาส 3 และ 4 จะขยายตัวได้ต่อเนื่องจากการส่งออก...l...ภาวะเศรษฐกิจดีแบบนี้ ภาวะหุ้นก็ดีไม่แพ้กัน กองทุนหุ้นและกองทุนหุ้นระยะยาว หรือ LTF รวมทั้งกองทุนหุ้น RMF น่าจะทำผลดำเนินงานได้ดีตามไปด้วย...l...นั่นทำให้ บลจ. หลายแห่งกล้าออกกองทุนทริกเกอร์ รวมทั้งที่ผ่านมาหลายๆ บลจ. ประสบความสำเร็จกับกองทุนทริกเกอร์ หรือกองทุนที่มีการกำหนดเป้าหมายการลงทุนชัดเจน กองทุนประเภทนี้ก็ได้รับความนิยมมากขึ้นเรื่อยๆ ล่าสุด บลจ.บัวหลวง ก็ประกาศปิดกองทุนเปิดบัวหลวงทริกเกอร์ 11% ไปแล้วในเวลาเพียง 2 วันเท่านั้น เพราะมีผู้จองซื้อเข้ามาเต็มจำนวน...l...ส่วน บลจ.เอ็มเอฟซี เปิดขาย กองทุนเปิดเอ็มเอฟซี สปอท 10 ซีรี่ส์ 4 ตั้งเป้าหมายผลตอบแทนที่ 13% ขาย IPO ถึงวันที่ 2 ส.ค.นี้...l...ใครเป็นแฟนคลับ บลจ.เอ็มเอฟซี คงรู้ดีว่ามีผลดำเนินงานกองทุนทาร์เก็ตฟันด์ บรรลุเป้าหมายเร็วกว่ากำหนดมาหลายกองแล้ว เข้าไปดูผลงานในเว็บไซต์ได้...l... ส่วนพันธบัตรเกาหลี ก็มีกองทุนออกมาลงทุนกันต่อเนื่อง บลจ.อยุธยา ออก 2 กอง ทั้ง 9 เดือน และ 18 เดือน ขาย IPO ถึงวันที่ 2 ส.ค. ...l...ส่วนของ บลจ.นครหลวงไทย ออกกองเกาหลีอายุ 11 เดือน ผลตอบแทน 1.60% ต่อปี ขาย IPO ถึงวันที่ 3 ส.ค. ...l...และ บลจ.วรรณ ออกกองทุนพันธบัตรลูกครึ่งเกาหลีไทย คาดผลตอบแทนจากการลงทุนหลังหักค่าใช้จ่ายประมาณ 1.75% ต่อปี ขาย IPO ถึงวันที่ 3 ส.ค. ....l...ปิดท้ายที่ บลจ.ไทยพาณิชย์ ออกกองทุนลงทุนในพันธบัตรรัฐบาล 2 กองพร้อมกัน อายุ 6 เดือน ผลตอบแทน 1.55% ต่อปี ขาย IPO ถึงวันที่ 4 ส.ค.